Min Name isch Happy, usserhalb vo dä Pfadi nännt mer mich Miriam Hobi. Ich bin ich 20 Jöhrli jung und han im Summer 09 mini 3-jährig Lehr als Fachfrau Information- und Dokumentation mit BMS abgschlosse. Momentan mach ich äs Praktikum im Waldchindergarte zWitikon. Danach möcht ich den gern Chindergärtnerin studiere.  I dä Pfadi bin ich bereits sit em 98 und sit em 05 bin ich Leiterin im Volk Akelei. Im Volk bin ich zueständig für d'Abmäldige, dä Elterkontakt und für diversi  administrativi Sache.  Näb dä bin ich so guet wie a jedem Match vo Pfadi Winterthur Handball ahzträffe, lies sehr gern äs guets Buech und gang gern is Theater oder i Fottimuseene. Im Winter stahni au no liideschaftlich gern uf em Snowboard.